ועדת הכספים, כנסת 25, פרוטוקול מספר 89, 2023-04-02 00:00

משה גפני: אני מתכבד לפתוח את ישיבת ועדת הכספים

משה גפני:  אנחנו עוברים להצעת צו היטלי סחר ואמצעי הגנה (היטל היצף על  יבוא של כבלי נחושת למתח נמוך מטורקיה) (הוראת שעה), התשפ"ג – 2023

משה גפני:  מי מציג את ההצעה, בבקשה?      

קריאה: משרד הכלכלה

משה גפני: בבקשה, תציגו

משה גפני:  שם ותפקיד

דני טל: בוקר טוב

דני טל:  שמי דני טל, הממונה על היטלי סחר במשרד הכלכלה והתעשייה

דני טל:  הדיון היום נוגע להארכת היטל היצף על ייבוא כבלים למתח נמוך מנחושת מטורקיה

דני טל:  כזכור, הוועדה דנה בנושא הזה לפני ארבע שנים ואישרה לשר הכלכלה אחרי דיון על תקופת ההיטל להטיל היטל היצף על ייבוא כבלים מטורקיה למשך ארבע שנים

דני טל:  ההיטל הזה פג היום

משה גפני: דרך אגב, יפה איך אתם יודעים לכוון כולם את הימים

דני טל: ככה יצא

דני טל:  האמת היא שזה יצא אתמול אבל אתמול אף אחד לא ייבא כלום

משה גפני: כן, אתמול הייתה שבת אז זה נשאר להיום

משה גפני:  אבל כבר ביום שישי שמעתי שזה פג

דני טל: זה פג אתמול, ב-1 באפריל

דני טל:       בשנה האחרונה התקיימה בדיקה נוספת גם של שיעורי ההיצף מול יצרנים טורקים

דני טל:  מהבדיקה שלנו עלה ששיעורי ההיצף המקוריים שנמצאו בחקירה הקודמת פחתו

דני טל:  לא כל החברות הטורקיות שיתפו פעולה

דני טל:  אלה שלא שיתפו פעולה – ההמלצה הייתה להותיר את שיעור ההיצף על 14

דני טל: 5%; אלה שכן שיתפו פעולה והציגו את הממצאים שנבדקו ואומתו, כולל מול מערכות הנהלת החשבונות של היצרנים הטורקים – השיעורים הופחתו בהתאם להמלצות: בחברה אחת – 7

דני טל: 6% ובחברה שנייה – 1

דני טל: 6%

דני טל:  יושב-ראש הוועדה הנכבד מכיר את עמדתנו בעניין אבל אני רוצה לציין גם לפרוטוקול וגם לטובת חברי ועדה אחרים שאולי לא היו פה לפני ארבע שנים שהיטל היצף לא נועד לחסום ייבוא או לחסום תחרות, הוא נועד לחסום פרקטיקות של סחר לא הוגן

דני טל:  ייבוא בהיצף אסור גם לפי החוק הישראלי וגם לפי הסכמי הסחר הבינלאומיים שישראל חתומה עליהם במסגרת ארגון הסחר העולמי

משה גפני: אם בשדרות משלמים יותר לעובד יותר מאשר משלמים לו באיסטנבול, זה נקרא תחרות לא הוגנת?      

דני טל: לא, זאת תחרות הוגנת

משה גפני: אבל משלמים לעובד

משה גפני:  החוקים בישראל הם כאלה שלעובד צריך לשלם שכר גבוה יותר עם תנאים טובים יותר לעומת אותם התנאים לאותם העובדים שמייצרים את זה בטורקיה

משה גפני:  האם זה נקרא סחר הוגן?      

דני טל: על-פי החוק, זה נקרא סחר הוגן

דני טל:  אני אסביר מה זה סחר לא הוגן ומה ההבדל

משה גפני: בבקשה

ינון אזולאי: גם תסביר איך זה תואם את התחרות

ינון אזולאי:  מעניין אותי לדעת

ינון אזולאי:  זה מאוד חשוב

ינון אזולאי:  זאת שאלה של הרב גפני

דני טל: לכל מדינה יש יתרונות יחסיים

דני טל:  במבוא לכלכלה קוראים לזה "עקומת התמורה"

דני טל:  לפי יתרונות יחסיים, יכול להיות שבמדינה מסוימת עלויות כוח הייצור זולות יותר או יש התמחות בתחום מסוים, ובמדינה אחרת ההתמחות היא בתחומים אחרים

דני טל:  לפי חוקי הסחר, כל אחד סוחר במקומות שיש בהם יתרונות יחסיים

משה גפני: מה זה סחר לא הוגן?      

דני טל: סחר לא הוגן זה כאשר מוכרים את המוצר לחו"ל במחירים שהם נמוכים ממה שמוכרים - -     

אליהו דלל: בארץ המוצא

דני טל: בדיוק

אליהו דלל: דרך אגב, מתי החוק הזה נכנס בישראל?      

דני טל: ב-91'

אליהו דלל: ב-1991

אליהו דלל:  אני הייתי הראשון שטיפל בנושא הזה

אליהו דלל:  אני ניהלתי אז את בתי יציקה וולקן בחיפה, והגשתי בג"ץ בנושא הזה

אליהו דלל:  ובפעם הראשונה שהחוק הזה נכנס לתוקף – כי לא רצו להכניס אותו – זה היה ב-91'

אליהו דלל:  היה ייבוא של צנרת מגרמניה

אליהו דלל:  הצלחנו להוכיח כי היה צריך לעשות חקירה, ואת החקירה הזאת לא עושה הממשלה, זה בדרך כלל המפעל

אליהו דלל:  אני מצר על כך

אליהו דלל:  לצערי, ממשלה צריכה לעשות את זה או משרדי ממשלה

אליהו דלל:  כי אז גילינו שבגרמניה מוכרים את הצנרת במחיר הרבה יותר גבוה מאשר המכירה לארץ

אליהו דלל:  מול זה נלחמנו ואז זה היה בערך 15%

דני טל: זה בדיוק ההגדרה של היצף

דני טל:  היום הממשלה עושה את זה

אליהו דלל: אני אמרתי את זה כי יש גם חברי כנסת שקצת מכירים את הנושא

דני טל: לכבוד הוא לי שהיית בחקירה הראשונה

דני טל:  היום הממשלה עושה את החקירות האלה גם בארץ וגם בחו"ל

דני טל:  ממצאי החקירה עוברים לוועדה המייעצת

דני טל:  נמצא פה גם יושב-ראש הוועדה המייעצת שהיא גוף בלתי תלוי; כמו הממונה אבל גורם שכולל גם נציגים של משרד האוצר, גם משרד הכלכלה וגם נציגי ציבור שהם מומחים בסחר חוץ, בכלכלה ובמשפטים

דני טל:  הם אלה שמעבירים את ההמלצות שלהם לשר

שולמית אלוני: ההמלצה כאן הייתה שונה בין המלצת הממונה להמלצת החקירה, נכון?      

דני טל: ממצאי החקירה הראו ששיעור ההיצף של חברה אחת היה 7

דני טל: 6% ושל החברה השנייה היה 1

דני טל: 6%

דני טל:  במקרים מסוימים נהוג, על-פי הסכמי WTO, שכאשר מדובר בפחות מ-2% לא מטילים היטל

דני טל:  במקרה הזה הוועדה המייעצת סברה ובצדק, אגב – וההמלצה שלהם מקובלת עליי לחלוטין – שבמקרה הזה מאחר שמדובר בנחושת, ונחושת זה commodity שכל שינוי של אחוז יכול להשפיע על הרווחיות, הם סברו שגם 1

דני טל: 6% הוא לא אחוז בטל בשישים וחסר השפעה

דני טל:  לכן הם המליצו להטיל היטל למרות שיעור ההיצף הנמוך

דני טל:  וזה בסדר גמור

משה גפני: יש שני ספקים שעליהם לא קבעתם את היטל ההיצף

דני טל: קבענו היטל היצף נמוך יותר

דוד ויניצקי: לא, זה של כולם

משה גפני: היטל ההיצף הוא על כולם?      

דוד ויניצקי: כן, אבל בשיעורים שונים

דוד ויניצקי:  אולי אני אגיד

משה גפני: כן, בבקשה

דוד ויניצקי: אני יושב-ראש הוועדה המייעצת

דוד ויניצקי:  אנחנו קיבלנו את ההמלצות של הממונה למעט חברה אחת בשם "פרמקולה"

דוד ויניצקי:  אבל כדי שיהיה ברור: על כלל טורקיה המלצנו והשר קבע היטל של 14

דוד ויניצקי: 5%; על חברת - - -     

משה גפני: אני גם ביקשתי את זה

דוד ויניצקי: - - 7

דוד ויניצקי: 6%; על חברת "פרמקולה" המלצנו לשר, והוא קיבל, להטיל היטל בשיעור של 1

דוד ויניצקי: 6% למרות שזה נמוך מ-2%

דוד ויניצקי:  אני רוצה להזכיר שוועדת הכנסת הזאת כבר הטילה עליהם היטל גבוה מזה לאורך ארבע השנים הקודמות, ואנחנו סברנו שכשכל החברות, כולל חברת "פרמקולה" הטורקית באות ואומרות ששיעורי הרווח הם במספרים מזעריים של אחוזים מועטים, אז לומר ש-1

דוד ויניצקי: 6% זה מזערי – זה לא מזערי

דוד ויניצקי:  כי זה בערך 40% או 50% רווח שלהם

דוד ויניצקי:  אז זה כבר לא מזערי

משה גפני: גם בדיון הקודם שהיה בעניין הזה וגם היום אני מרגיש לא לעניין

משה גפני:  זאת אומרת אנחנו מספקים לטורקיה עבודה בנושאים האלה, וכולנו אומרים שאנחנו רוצים לעזור לשדרות, ובצדק, כי היא נמצאת תחת מתקפה קבועה וכל מה שנלווה לעניין הזה, אבל אנחנו גורמים לכך שעובדים יפוטרו

משה גפני:  אני הרגשתי אז מאוד לא טוב, וגם היום

משה גפני:  כל דבר אני צריך לבקש

משה גפני:  הממשלה הייתה צריכה להעדיף את תוצרת הארץ – להביא את זה בתוך ההחלטה שלה ולא להשאיר את זה ככה בעוטף עזה

דוד ויניצקי: הוועדה של אדוני היושב-ראש עשתה את זה בסיבוב הקודם שלך

משה גפני: נכון

דוד ויניצקי: הוועדה הזאת בסיבוב הקודם שלך כפתה על שני השרים להאריך את זה משלוש שנים לארבע שנים כמו שהמלצנו אז; ועובדה שבתקופה הזאת המפעל מאז שוועדת הכספים הטילה את ההיטל התאושש יפה

דוד ויניצקי:  הנקודה האמיתית שהיה צריך לבדוק בפעם הזאת – ולמעשה, הממונה בא לקראת החברות הטורקיות כי, בעינינו, כוועדה הוא אפילו לא היה חייב

דוד ויניצקי:       השאלה המשפטית היחידה שעומדת לדיון הייתה האם יש חשש שאם יבוטל ההיטל ויחזור מחירה ללא היטל, האם יחזור חזרה הנזק למפעל

דוד ויניצקי:  אנחנו חד-משמעית הגענו למסקנה כמו הממונה שביטול ההיטל יחזיר את המפעל לאותו מצב רע ולקריסה שהוא היה בהם קודם

משה גפני: תודה רבה

משה גפני:  האוצר, לפני שאתה יוצא לשר שלך, אתה יכול להגיד משהו בעניין הזה? בעיקר מה שאני רוצה זה שהממשלה תקבל החלטה להאריך את המועד של העדפת תוצרת הארץ על עוטף עזה

גל ברנס: אנחנו מדברים על שני נושאים שונים

משה גפני: אז מה אם אנחנו מדברים על שני נושאים שונים

משה גפני:  מה הבעיה?      

גל ברנס: בסדר, אני אתייחס על זה

גל ברנס:  לנושא ההיטל אין לנו התייחסות – זאת החלטה של שר הכלכלה - -     

משה גפני: ברור

משה גפני:  אבל אני שואל לגבי הנושא של העדפת תוצרת הארץ

משה גפני:  זה מעניין לעניין באותו עניין – שני דברים שונים,

משה גפני:  אבל שניהם כדי לטפח את התעשייה בשדרות, בעוטף עזה

ינון אזולאי: כבר שלושה שבועות הייתה אמורה לבוא החלטת ממשלה ובכל פעם דחו - - -     

משה גפני: אין מה לומר בעניין הזה

ינון אזולאי: לא אתה, לא אתה

ינון אזולאי:  בגלל שזה לא נמצא בפנים זה נדחה

אליהו דלל: - - - אותו אחוז גבוה, ובגלל זה אין לו העדפה

אליהו דלל:  זה לא בדיוק נכון - - -     

ינון אזולאי: אם לפחות היו עושים רכש גומלין אז איכשהו היה מקום

ינון אזולאי:  אבל גם את זה לא עושים

משה גפני: לא עושים כלום

ינון אזולאי: זה פג ב-2025, אנחנו יודעים את זה

גל ברנס: זה פג ב-2028

ינון אזולאי: 2028, סליחה

ינון אזולאי:  ומה אתם עושים עד אז?      

גל ברנס: יש שני סוגים של תמיכה בתעשייה או באופן כללי במגזר העסקי – או תמיכה ישירה או תמיכה עקיפה

גל ברנס:  אנחנו באופן מקצועי מתנגדים לכל סוגי התמיכה העקיפה – מכסים, נכס על רכש ממשלתי שזה העדפת תוצרת הארץ, היטלים כאלה ואחרים – אנחנו בעד לתמוך בתעשייה בצורה ישירה

גל ברנס:  יש לזה תקציבים של מאות מיליוני שקלים בשנה, אפילו יותר ממיליארד שקל

משה גפני: אם היינו סומכים עליכם "סינרג'י" היה סגור כבר לפני חמש שנים, ובטלוויזיה הייתם אומרים שאתם דואגים לעוטף עזה

משה גפני:  מה שאתה אומר עכשיו זה לא לתת שום העדפה ולא לתת שום סיוע למפעלים בעוטף עזה ולא בשדרות

משה גפני:  זה מה שאתה אומר

ינון אזולאי: רק יצוין שבשבוע שעבר בדיון שהיה פה ישבו פה נציגי האוצר ונציגי הכלכלה ואמרו, כן, אנחנו נותנים תמיכה ישירה

ינון אזולאי:  שאלנו אותם אם זה משהו עודף בתמורה לזה, והם אמרו לא

ינון אזולאי:  אז גם התמיכה הישירה שאתם נותנים היא לא במקום זה

משה גפני: לא, שום דבר

ינון אזולאי: אנחנו רוצים לתת להם העדפה

ינון אזולאי:  יש עניין לתת העדפה לעוטף עזה כי אנחנו יודעים בדיוק את המצב שלהם היום

ינון אזולאי:  אנחנו יודעים שהמצב לא השתנה אלא כל פעם נעשה גרוע יותר ויותר

ינון אזולאי:  על זה אנחנו מדברים

ינון אזולאי:  זה שאתם רוצים לתת תמיכה ישירה – אין בעיה

ינון אזולאי:  תראו מה התמיכה הישירה שלכם שאתם נותנים ב-5% האלה יותר מאשר אתם נותנים בשאר הארץ ב-15%, ואז נגיד שנתתם תמיכה ישירה ב-5% יותר

ינון אזולאי:  אתם לא עושים גם את זה

אליהו דלל: לא צריך את התמיכה הישירה, תנו להם העדפה

ינון אזולאי: בסדר

ינון אזולאי:  אני אומר שגם אם אומרים ככה הם לא עושים את זה

משה גפני: אתה הולך עכשיו לשר

משה גפני:  אתה יכול להגיד לו שהיית פה בדיון בוועדה

משה גפני:  אם אתם עושים חלק ועושים פעולות שמראות שאתם מעדיפים אותם, ניחא

משה גפני:  אם אנחנו לא רואים את זה אנחנו נפעיל את הכוח שלנו

משה גפני:  יש לנו מספיק כוח

משה גפני:  אני אמרתי את זה לאהרון ברק בשעתו בלי קשר לעניין הזה – לא ללכת בכוח

משה גפני:  בית המשפט לא צריך ללכת בכוח על כל הדברים

משה גפני:  צריך להתנהג נורמלי כמו בני אדם ומה שעומד לנגד עיניהם

משה גפני:  התוצאה תהיה רעה

משה גפני:  הנה, עכשיו אנחנו בתוצאה

משה גפני:  התוצאה תהיה רעה אם לא תעזרו לעוטף עזה

משה גפני:  אף אחת מהמפלגות שנמצאות בוועדת הכספים לא ישתקו על זה

משה גפני:  אנחנו לא נשתוק ואז אנחנו נלך בכוח

משה גפני:  אני מבקש להעביר את הנושא הזה של העדפת תוצרת הארץ על הנושא של שדרות ועוטף עזה

משה גפני:  זה הכול

גל ברנס: אני אשמח לענות לחבר הכנסת אזולאי – מוקצים כ-30 מיליון שקלים לעסקים באזור עוטף עזה

גל ברנס:  זה כסף ייחודי - -     

ינון אזולאי: אבל זה לא כסף שנוסף במקום על תוצרת הארץ, על זה אני מדבר

ינון אזולאי:  היו פה נציגי הכלכלה וזה מה שאמרו

ינון אזולאי:  אם אתה אומר לי שזה בנוסף אתה צודק

אליהו דלל: אבל לא רוצים את הכסף של האוצר

אליהו דלל:  הם רוצים העדפת תוצרת הארץ

ינון אזולאי: כשאתה נותן להם תמיכה אתה אומר להם ניתן לכם צדקה

ינון אזולאי:  הם לא רוצים, הם רוצים להתמודד לבד

ינון אזולאי:  הם לא רוצים צדקה

אליהו דלל: - - -     

ינון אזולאי: אבל גם בתמיכה זה לא במקום 5%

אליהו דלל: - - -     

ינון אזולאי: אני יודע, אני יודע

ינון אזולאי:  גם הקריטריונים זה לא משהו חדש שהם הוסיפו, זאת הנקודה

ינון אזולאי:  לא הוספתם משהו חדש במקום 5% יותר של תוצרת הארץ

ינון אזולאי:  זה משהו שהיה קיים ואיתו אמרתם, תתמודדו, וגם את זה הם לא מצליחים לקבל בגלל הבירוקרטיה שלא מצליחים להגיע לתנאי הסף ששמתם שם

ינון אזולאי:  אנחנו הרי יודעים – יושבים פה המפעלים ויספרו לכם את זה

ינון אזולאי:  אל תגידו לנו מה זה אוצר, אנחנו רואים כמה מקלות הם שמים כדי שלא יצליחו להוציא מכם שקל, אבל שמתם מיליארדים

ינון אזולאי:  אבל בסוף שנה תראה שלא הצליחו - - - מה נעשה

משה גפני: בבקשה, רונן יחזקאל מסינרג'י

רונן יחזקאל: בוקר טוב לכולם

רונן יחזקאל:  אני מנכ"ל סינרג'י בשדרות זה שנתיים

רונן יחזקאל:  אני קודם כול רוצה לפתוח ולהגיד תודה לממונה ותודה לוועדה על העבודה המאומצת מאוד שהם עשו כאן

רונן יחזקאל:  לצערי, יש דברים שאנחנו חולקים עליהם במסגרת המסקנות

רונן יחזקאל:  חשוב שנבין שבמסגרת המכירה של הכבלים במתח נמוך פה בארץ למעלה מ-80% מהתוצרת שנמכרת בארץ היא מייבוא

רונן יחזקאל:  היא מייבוא מהרבה מדינות – מרומניה, מפולין, מקפריסין, מסין – מהרבה מדינות שאין לנו שום טענה נגדן – כולן פועלות בסחר הוגן

רונן יחזקאל:  יש אחת יוצאת דופן שזאת טורקיה

רונן יחזקאל:  למרבה הפלא, הטורקים מוכרים פה 50% מכלל הייבוא, והם עושים את זה בסחר לא הוגן

רונן יחזקאל:  לשמחתי, בפעם הקודמת הוועדה החליטה להטיל את היטל ההיצף עם 14

רונן יחזקאל: 5% ועל פמוקלה – 9

רונן יחזקאל: 3%

רונן יחזקאל:  שנבין – הרווחיות היא במספרים מאוד נמוכים – באחוזים זה פחות מחמש האצבעות שנמצאות כאן

רונן יחזקאל:  כשנותנים הטבה גם לפמוקלה כשאנחנו מורידים להם את ההיטל מ-9

רונן יחזקאל: 3% ל-1

רונן יחזקאל: 6% המשמעות היא שנותנים להם 8% במתנה – לאותו גורם שהציף פה לפני כן את השוק

רונן יחזקאל:       לי חשוב שכשאנחנו מדברים על תכנית לחמש שנים, אם כבוד הממונה על הוועדה נתן את האפשרות לבחון את הנושא הזה מחדש, אנחנו מבקשים – אנחנו חיים את השוק הזה, אנחנו יודעים מול מה אנחנו מתחרים, ואנחנו מבקשים שאותם יצרנים טורקים שקיבלו עכשיו את ההטבה לא יעשו בה שימוש לרעה

רונן יחזקאל:  ככל שהם יעשו בה שימוש לרעה אנחנו מבקשים את הזכות לחזור ולפנות לוועדה גם אם זה לפני שנתיים – להעלות את הממצאים שלנו, להראות את הכאב האמיתי שלנו

משה גפני: יש בעיה עם זה?      

דוד ויניצקי: אנחנו בוועדה ביקשנו והמלצנו לשר, והשר קיבל את זה, שזה לא יהיה לחמש שנים קארד בלנק שיוכלו לעשות מה שרוצים, אלא שבעוד שנתיים הממונה יבדוק, ואם הוא הגיע למסקנה שההיטל הזה לא מספיק אז הוא יפנה ויבקש להגדיל אותו, ואם - - - יקטין אז הוא יגיד להקטין

דני טל: אני רוצה להתייחס לזה, ברשותך

דני טל:  השר קבע בהחלטתו בצורה מאוד מפורשת שלבד מההיתר שיוארך לחמש שנים הוא מורה לי להמשיך ולשמור את האצבע על הדופק, וגם אם נראה תוך שנה הרעה משמעותית בנתונים – הרי חברת סינרג'י הייתה ממש על סף פשיטת רגל - -      

משה גפני: מה זה פשיטת רגל? אנחנו קיימנו כאן דיון בוועדה וביקשנו מחברת החשמל שירכשו מהם

דני טל: היום החברה היא רווחית

דני טל:  אני לא רוצה להיכנס למספרים, זה נתונים חסויים שלהם

דני טל:  אני מכיר אותם

משה גפני: אבל הם עומדים היום על הרגליים

דני טל: היא עומדת, היא מייצרת – היא במצב פנטסטי

ינון אזולאי: היא מעסיקה עובדים במקום הזה?      

רונן יחזקאל: לא רק עומדים על הרגליים – אנחנו הגדלנו את מצבת העובדים מ-80 ל-150, והיד עוד נטויה

רונן יחזקאל:  אנחנו רוצים גם להביא עוד תעשיות אחרינו

דני טל: מה שאני אומר שאם תהיה הרעה אין שום מניעה שאנחנו נתערב שוב ונשנה

שולמית אלוני: אני אקרא מתוך ההחלטה שמדברת על הארכת התוקף לתקופה של חמש שנים, ואם תוכלו להתייחס אחר כך למה חמש שנים בהארכה כשבמקור נקבע ארבע שנים: "בנוסף נקבע כי לאחר תקופה שלא תפחת משנתיים מיום הארכת ההיטל תתבצע על-ידי הממונה בחינה של מצב הנזק, אם בכלל, לתעשייה היצרנית המקומית כתוצאה מהייבוא בהיצף

שולמית אלוני:  ככל שממצאי הבדיקה יעידו על אי קיומו של נזק כזה או על סילוק החשש הממשי הקיים היום לחידוש נזק שכזה או לחילופין ככל שהנתונים ילמדו על התחדשות או החמרה בנזק הנגרם לתעשייה היצרנית המקומית יבחן הממונה את האפשרויות העומדות לפניו לבצע בדיקה מחודשת ולקבוע שיעורי היטל עדכניים

רונן יחזקאל: חשוב מאוד שכשאנחנו מדברים על בחינה אנחנו לא מדברים על חקירה מחודשת שהיא בעצמה לוקחת שנה וגורמת להרבה נזקים

דוד ויניצקי: זה תלוי בכם, במה שאתם תפנו

דוד ויניצקי:  זה תלוי בכם

רונן יחזקאל: מעולה

משה גפני: אתם תסכימו שנאשר את זה לשנתיים?      

דני טל: אם אתה מאשר לשנתיים אתה פוגע בהם כי זה אומר שאחרי שנתיים צריך להתחיל את כל התהליך מחדש

רונן יחזקאל: לאשר לחמש שנים עם אפשרות לבחון את זה גם למטה משנתיים, ככל שיידרש

משה גפני: על-פי בקשתכם ובקשתך, אנחנו נאשר את זה לחמש שנים כפי שנדרש

משה גפני:  אם יתברר שאין פגיעה ואין פה סחר לא הוגן זה יימשך

משה גפני:  אם לא, בתוך שנה אני מבקש לבדוק את זה מחדש

משה גפני:  אנחנו עומדים פה על דבר מאוד רגיש גם בכלל לחברה הישראלית וגם בנושא הספציפי הזה

משה גפני:  אני דיברתי גם עם שר הכלכלה ניר ברקת, תיארתי לו את המצב של מה שקורה בשדרות, והוא קיבל את עמדתכם

משה גפני:  גם אנחנו מקבלים את עמדתכם אף על פי שאנחנו חושבים שהממשלה חייבת לקבל החלטה שהיא מעדיפה את תוצרת הארץ לגבי עוטף עזה

משה גפני:  אחרת אנחנו חברה שאף אחד לא יידע להסביר אותה

משה גפני:  בכל מדינה אחרת בעולם זה מה שהיו עושים לו היו הנתונים האלה כמו שהם כאן בארץ

שולמית אלוני: אני רק רוצה לשאול עוד שאלה אחת: בצו המקורי הופיעה פסקה אחת בנוגע לכבלי הנחושת מהסוגים האלה כמו שהבאתם אותה בצו הזה; גם פסקות 12-2 הן זהות למה שהיה בצו המקורי, אבל ראינו שיש תוספת מפסקות 13 עד 43

דני טל: במהלך השנים האחרונות ובמהלך החקירה קיבלנו פניות מיבואנים שאמרו, כבלים איתות כאלה וכאלה, סינרג'י לא מייצרת או כבלים כאלה וכאלה סינרג'י לא מייצרת

דני טל:  היה פה דו-שיח טוב גם עם החברה

דני טל:  שאלנו אותם והם אמרו, זה בסדר, מבחינתנו זה בסדר, לא מייצרים, אפשר להוסיף

דני טל:  כל מה שברשימה אלה מוצרים שלא מיוצרים פה

דני טל:       אני רוצה, ברשותך, להוסיף עוד מילה אחת: אני מבין את רוח הוועדה אבל חשוב לי להדגיש – הכלי של היטלי היצף לא נועד לעודד תעשיית כחול-לבן – יש כלים אחרים

דני טל:  הכלי הזה נועד למנוע סחר לא הוגן

משה גפני: הבנתי

משה גפני:  אמרתי את מה שאתם אמרתם, חזרתי על מה שאמרתם

משה גפני:  אני חשבתי, ואחרים אמרו לי – גם אצלנו כאן – הרי גם לפי דבריכם – אתם תעקבו אחרי מה שנעשה בעניין הזה

משה גפני:  האם יהיה סחר לא הוגן אפילו תוך שנה אף על פי שבהחלטה שלכם כתוב שאחרי שנתיים? אתם תבחנו את הדברים האלה  מחדש

משה גפני:  אני מקבל לא לקבל החלטה במשך שנתיים מפני שאז הכול ייפתח מחדש

משה גפני:  השלטון מתחלף מהר ויש שלטון בעד האזרחים, ויש שלטון נגד - -     

ינון אזולאי: הפעם זה יהיה כמה שנים טובות

משה גפני: לא חשוב

משה גפני:  צריך לקחת בחשבון שהאפשרויות קיימות ויש שלטון שהוא בעד האזרחים ובעד המפעלים ויש שלטון שלא

משה גפני:  לכן צריך להיות זהיר בעניין הזה

משה גפני:  זה נכון, ואני חוזר וקורא את מה שהיה בדיון הקודם לגבי הנושא של העדפת תוצרת הארץ

משה גפני:  זה לא היטל ההיצף אלא מעניין לעניין באותו עניין

משה גפני:  היטל ההיצף עוזר למפעל, אבל מה שצריך לעשות עכשיו זה את החלק של העדפת תוצרת הארץ

משה גפני:      בבקשה, אם אתה מדבר יותר מדקה – אין לנו זמן

רונן יחזקאל: משפט אחרון: כמו שהיטל ההיצף הזה הוא לחמש שנים הוא מאפשר לנו להמשיך להשקיע במפעל ולהסתכל קדימה

רונן יחזקאל:  אותו דבר כשאנחנו מדברים על העדפת תוצרת הארץ – חשוב מאוד שהדברים ייראו לאורך זמן כדי שיאפשרו גם השקעות, גם כניסת מפעלים נוספים ולא דברים קצרי טווח

משה גפני: תודה רבה

משה גפני:       הצעת צו היטלי סחר ואמצעי הגנה (היטל היצף על  יבוא של כבלי נחושת למתח נמוך מטורקיה) (הוראת שעה), התשפ"ג – 2023

משה גפני:  מי בעד אישור הצו? מי נגד? מי נמנע?          

משה גפני: ההצבעה אושרה     

משה גפני: הצו אושר

משה גפני:  תודה רבה, הישיבה נעולה

משה גפני:  חג שמח לכולם